पदयात्रियों ने पांच वर्षीय बालिका को पुलिस के सुपुर्द किया
चौमू| जयपुरमार्ग पर स्थित टांटियावास टोल प्लाजा के पास खाटू धाम जाने वाले पदयात्रियों को एक पांच वर्षीय बालिका लावारिस हालत में मिली है, जिसे पदयात्रियों ने चौमू पुलिस को संभलाया है। पुलिस ने बताया कि पांच वर्षीय बालिका या तो पदयात्रियों में अपने परिजनों से बिछुड़ गई है, या फिर यह कहीं ओर से गुम होकर गई है। पुलिस को अभी तक बालिका ने अपना नाम अंजलि तथा पिता का नाम मोहनलाल माता का नाम नीलम बताया है, लेकिन बालिका कहां से आई है, बताने में असमर्थ है। पुलिस बालिका के परिजनों की तलाश शुरू कर दी है।
शाहपुराब्लॉक कांग्रेस कमेटी अजा विभाग केे अध्यक्ष बने सुरेश
इटावाभोपजी| राजस्थानप्रदेश कांग्रेस कमेटी अध्यक्ष सचिन पायलट, अनुसूचित जाति विभाग राजस्थान प्रभारी रूचि गुप्ता एवं अध्यक्ष गोपाराम मेघवाल जयपुर संभाग प्रभारी राजेंद्र प्रसाद बैरवा के निर्देश पर जिला कांग्रेस कमेटी जयपुर देहात एससी जाति विभाग अध्यक्ष जुगल किशोर मौर्य ने विशनपुरा चारणवास के सुरेश कुमार वर्मा को शाहपुरा ब्लॉक कांग्रेस कमेटी अनुसूचित जाति विभाग के अध्यक्ष पर नियुक्त किया।
जिलादेहात कांग्रेस कमेटी अजा प्रकोष्ठ के दिलीप महासचिव
फुलेरा|जयपुरजिला देहात कांग्रेस कमेटी अनुसूचित जाति विभाग के अध्यक्ष जुगल किशोर मौर्य ने फुलेरा के दिलीप कुमार जाजोरिया को जिला कांग्रेस कमेटी जयपुर देहात अनुसूचित जाति विभाग के महासचिव के पद पर नियुक्त किया है।
डूंगरीकला में अब 10 25 को होगी पंचायत कोरम की बैठक
भैंसावा|डूंगरीकला गांव के पंचायत भवन में पंचायत कोरम की पाक्षिक बैठक अब हर माह की 10 25 तारीख को होगी। सरपंच भंवरलाल ओला ने बताया कि सचिव रणजीत सिंह भाटी के पास नांदरी डूंगरी कलां पंचायत का प्रभार होने से यह निर्णय लिया गया है। सरकारी अवकाश होने पर तिथि आगे पीछे की जा सकती है।
थर्डग्रेड शिक्षक के पद पर कार्यग्रहण नहीं करवाने के मामले में मांगा जवाब
शाहपुरा| हाईकोर्ट ने एक अभ्यर्थी की याचिका पर सुनवाई कर थर्ड ग्रेड शिक्षक के पद नियुक्ति आदेश जारी होने के बाद भी कार्यग्रहण नहीं करवाने पर जिला परिषद जयपुर के सीईओ एवं पंचायत समिति कोटपूतली के विकास अधिकारी सहित पंचायतीराज विभाग के शासन सचिव एवं आयुक्त को नोटिस जारी कर जबाव मांगा है। अधिवक्ता संदीप कलवानिया ने बताया कि प्रार्थी राजारामपुरा निवासी ओमप्रकाश चौपड़ा ने वर्ष 2012 जिला परिषद जयपुर की ओर से करवाई गई थर्ड ग्रेड शिक्षक भर्ती परीक्षा के लिए आवेदन किया था। भर्ती परीक्षा में चयन होने के पश्चात सीईओ ने प्रार्थी को नियुक्ति के लिए कोटपूतली पंचायत समिति आंवटित कर दी और विकास अधिकारी ने 10 सिंतबर 2012 को नियुक्ति आदेश जारी कर प्रार्थी को राजकीय उच्च प्राथमिक विद्यालय, नांगल चेचिका आंवटित कर दी, लेकिन प्रार्थी के आरटेट परीक्षा में 60 प्रतिशत से कम होने के कारण कार्यग्रहण करवाने से इंकार कर दिया। कलवानिया ने दलील दी कि हाल ही सुप्रीम कोर्ट ने आरटेट परीक्षा के न्यूनतम उत्तीर्ण अंकों के मामलें का निपटारा भी कर दिया। प्रार्थी ने इस संबंध में सक्षम अधिकारियों को प्रतिवेदन दिया, लेकिन उस पर कोई कार्रवाई नहीं की गई।
नायबतहसीलदार को सौंपा ज्ञापन
अमरसर|सरकारीसंस्थाओं में रिक्त पद भरवाने की मांग को लेकर बुधवार को सर्वजन सहायता समिति के प्रतिनिधिमण्डल ने सरपंच ओमप्रकाश सैनी के नेतृत्व में नायब तहसीलदार भीमसेन सैनी को ज्ञापन देकर शीघ्र रिक्त पद भरने की गुहार की। नायब तहसीलदार ने उच्चाधिकारियों को अवगत करवाकर प्रतिनिधिमण्डल को शीघ्र कार्रवाई का आश्वासन दिया है। प्रतिनिधिमण्डल ने सीएचसी अमरसर, राजकीय उच्च माध्यमिक माध्यमिक विद्यालयों में शिक्षकों अन्य रिक्त पद भरवाने, चिकित्सालयों में नर्सिग स्टाफ अन्य रिक्त पद भरवाने, सरकारी भवनों की मरम्मत के प्रस्ताव संबंधित विभागों में भिजवाकर राशि आंवटित करवाने, क्षेत्र में कृषि मण्डी पीडब्ल्यूडी की क्षतिग्रस्त सड़कों की मरम्मत के लिए बजट का आंवटन करवाने सहित कई समस्याओं के ग्रामवार संगठन की ओर से ज्ञापन दिया। विधायक ने शीघ्र प्राथमिकता से समाधान करवाने का आश्वासन दिया।
भटेरीअटल सेवा केन्द्र में चोरी
तूंगा|ग्रामपंचायत भटेरी के पंचायत सचिव ने पुलिस थाने में शुक्रवार को अटल सेवा केन्द्र से माल चोरी का मामला दर्ज कराया। पुलिस के अनुसार भेटेरी पंचायत सचिव कन्हैयालाल महावर ने चौरी का मामला दर्ज कराया कि शुक्रवार 10 बजे वह अटल सेवा केन्द्र पहुंचा तो वहां से 8 बैटरी कंप्यूटर, सीपीओ आदि सरकारी सामान गायब मिले जिसकी सूचना उन्होंने सरपंच श्रीकिशन मीना, पंचायत सहायक रामप्रताप गुर्जर आदि को दी।
hin_Deva hin_Deva bho_Deva bho_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva